Kapsulių kaina priklauso nuo kelių sudedamųjų dalių. Pirmiausia - kavos rūšis ir jos kokybė. Kuo kava kokybiškesnė, retesnė, įdomesnė - tuo kaina yra didesnė. Taip pat reikėtų atkreipti dėmesį į pačios kapsulės kokybę ir iš ko ji yra pagaminta. Šiuo metu brangesnės kapsulės yra tos, kurios padarytos iš greitai suyrančio plastiko (“draugiškos gamtai”). Vidutinėje kainų kategorijoje atsiduria “laiko patikrintos” bei klientų dėl kokybės ir kainos santykio pamėgtos kapsulės.
Be abejo, rinkoje yra itin pigių alternatyvų. Deja, pasitaiko atvejų, kai kavos gaminimo metu jos lūžti. Tai ne tik turi įtakos kavos skoniui, bet ir kavos aparato naudojimui. Įstrigusios lūženos gali tapti rimta gedimo priežastimi. Deja, tokiu atveju negalioja net ir garantinės priežiūros taisyklės.